cyanic-selkie/wikianc huggingface dataset:
Aaron Klug
Aaron Klug (natus Želvae in Lituania die 11 Augusti 1926; mortuus die 20 Novembris 2018) fuit chemicus et physicus biologiae, in Africa Australi apud universitates Witwatersrand et Civitatis Capitis moxque in Anglia in Collegio Trinitatis apud Cantabrigienses eruditus. Klug anno 1982 Nobelianum Chemiae Praemium accepit studii crystallographiae microscopii electricia. Klug est ab anno 1969 sodalis Regalis Societatis Londinii, cuius praeses (1995-2000) etiam fuerat.
Lucius Domitius Ahenobarbus (consul 54 a.C.n.)
Ante civile bellum
Cursum honorum sic percurrit : anno 66 a.C.n. quaestor tribuno plebis Manilio fortiter restitit, anno 61 a.C.n. aedilis curulis ludos magnificos magno sumptu edidit. Praetor anno 58 a.C.n. de actis Caesaris, qui consul anno priore fuerat, in senatu rettulit, ne rata essent : nam Caesarem in ius vocare volebat quod multa in consulatu suo adversus leges et auspicia  fecisset. Caesar vero, qui lege Vatinia iam proconsul Galliarum erat, in provinciam evasit ac per tribunos plebis obtinuit ne reus fieret cum rei publicae causa absens esset. Ab initio enim Domitius inimicus acerrimus triumvirorum fuerat qui potentiam optimatium minuerant ac sibi et fautoribus suis omnes honores in re publica rapiebant.
Postea tamen, cum invidia ac diffidentia inter Pompeium et Caesarem ortae essent, cum Pompeio in gratiam rediit ac Pompeianis partibus studuit. Anno 52 a.C.n. ex lege Pompeia de iudiciis suffragio populi quaesitor factus est in iudicio Milonis, id est iudicibus praepositus est qui de caede Clodii cognoscebant.
Pontifex quoque, incertum quo anno, factus est ; post L. Domitii mortem C. Octavius (imperator futurus) eius locum in Collegio adsumpsit. Tertio libro de bello civili Caesar, qui Domitium oderat, eum in castris Pompeianis ante Pharsaliam pugnam cum Scipione et Lentulo Spinthere de pontificatu maximo acerbe disceptantem inducit, tamquam iam victo mortuoque duce hostium.
In civili bello
Anno 49 a.C.n. mense Ianuario a Pompeio et senatoribus qui ei favebant Lucius Domitius designatus est, qui Caesari in proconsulatu Galliarum succederet. Iter vero cum in provinciam faceret, a Caesare praeventus est qui cum exercitu Rubiconem transiit. Tum mense Februario Domitius in Paelignorum oppidum Corfinium, cum viginti cohortibus sese recepit, ita ut Caesari iter clauderet. Sperabat enim Pompeium cito cum exercitu auxilio fore. At Pompeius Italiam adversus Caesarianas legiones defendi posse non existimavit et Brundisium petiit unde in Graeciam transiret. Itaque litteras Domitio misit, ut quam celerrime cum copiis ad se veniret. Serius autem iam erat : nam Domitius Corfinii obsidebatur. Itaque, desperata re, postquam vitam veneno finire frustra temptavit (nam medicus somniferam tantum potionem ei roganti tradiderat ), ad deditionem coactus est. At Caesar magnanimus inimicum suum quo ire vellet dimisit.
Nihilo minus postea odio Caesaris incensus Massiliam venit ut praesidio et classi illius urbis praeesset, dum incolae per quattuor menses obsidionem Caesarianorum sustinent. Cum Massilienses ad deditionem mense septembri adducti sunt, tempestatem opportunam nactus cum tribus navibus custodiam classis Decimi Iuni Bruti fefellit. Tum in Epirum apud Pompeium refugit.
Proelio apud Pharsalum in Thessalia, die 9 Augusti 48 a.C.n., sinistro cornu Pompeianae aciei praefuit et victus in montes refugit ubi postero die tandem a Caesaris equitibus necatus est.
Ioannes Petrus Cassel
Ioannes Petrus Cassel (Lutetiae natus die 27 Octobris 1932; ibidem cancro mortuus die 19 Aprilis 2007) fuit histrio Francicus. Etiam filii eius Vincentius et Caecilia actores sunt.
Belsia
Belsia, vulgo la Beauce, est Franciae natura regio, cuius caput est urbs Carnotes.
Dudley Robertus Herschbach
Dudley Robertus Herschbach (natus Sancti Iosephi die 18 Iunii 1932) est chemicus Americanus. Herschbach anno 1986 una cum Yuan T. Lee et Ioanne Carolo Polanyi Nobelianum Chemiae Praemium accepit.
Belsia
Geographia
Haec regio mediá Franciá stat.
Luttenbach-près-Munster
Luttenbach-près-Munster (Germanice: Luttenbach) est commune Francicum 754 incolarum (anno 2012) praefecturae Rheni Superioris et ab anno 2021 Communitatis Europaeae Alsatiae in regione orientali olim Alsatia et a die 1 Ianuarii 2016 Alsatia Campania Arduenna et Lotharingia et nunc ex plebiscito Grand Est vocata.
Musculus plantaris
Musculus plantaris est musculus sceletalis partitionis posterioris cruris. Origo musculi est condylus externus ossis femoris, una cum musculo popliteo. Loci insertionum sunt calcaneus et tendo calcaneus. Innervatio: nervo tibiali; irrigatio arterialis: arteriis suralibus. Actio: flexio plantaris pedis. Musculus antagonista est, extensio plantaris pedis, musculus tibialis anterior.
Carolus Ruaeus
Carolus Ruaeus (Francice Charles de la Rue; natus 3 Augusti 1643; mortuus 27 Maii 1725) fuit philologus Francogallicus, poeta in lingua Latina, orator Societatis Iesu.
Ut professor litterarum et rhetoricae scripsit carmen de victoriis regis Ludovici XIV; id carmen Francice versus est a Petro Corneille. Etiam composuit tragoedias nonnullas, poemata, editionem Vergilianam in qua inclusit praefationem, vitam Vergilii, argumenta Aeneidos, Georgicon, Bucolicorum. thumb|Titulus carminum Ruaei editionis anno 1680 factae
Iacobus Croce
Iacobus Croce (natus James Joseph Croce, appellatus Jim Croce [], Philadelphiae in Pennsilvania die 10 Ianuarii 1943; mortuus in sinistro casu aeroplani in Natchitoches Ludovicianae die 20 Septembris 1973) fuit musicus, cantuum scriptor, et cantor Americanus generis quod dicitur " Soft rock".
Lutterbach
Lutterbach est commune Francicum 6'192 incolarum (anno 2012) praefecturae Rheni Superioris et ab anno 2021 Communitatis Europaeae Alsatiae in regione orientali olim Alsatia et a die 1 Ianuarii 2016 Alsatia Campania Arduenna et Lotharingia et nunc ex plebiscito Grand Est vocata.
Antonius Minghella
Antonius, vulgo Anthony Minghella (natus in oppido Ryde insulae Vectae die 6 Ianuarii 1954; mortuus Londinii die 18 Martii 2008 propter haemorrhagiam cerebri), cuius familia ex Italia oritur, fuit moderator cinematographicus Anglicus. Multa praemia accepit et inter alia praemium Academiae anno 1997 ob pelliculam The English Patient. Alumnus fuit Universitatis Hullensis.
Quae in patriarchatu
Quae in patriarchatu  est postrema encyclica epistula papae Pii IX die 16 Novembris 1872 promulgata. In hac encyclica papa de difficultatibus Ecclesiae Catholica Caldae scripsit.
Before Night Falls
Before Night Falls "Ante crepusculum noctis" est pellicula a Iuliano Schnabel facta quae scriptoris Cubani Reinaldi Arenas vitam enarrat secundum opus Antes que anochezca ab ipse Arenas anno 1990 scriptum. In hac pellicula hi histriones agunt:
Nexus externus
夜になるまえに
Lucius Annius Arrianus
Lucius Annius Arrianus (nescimus, quando natus mortuusve sit) fuit senator Romanus tertio saeculo. Anno 243 Gordiano III imperatore regnante consul ordinarius erat.
Ubi urbaniano
Ubi urbaniano  est encyclica epistula papae Pii IX die 30 Iulii 1864 promulgata. In hac encyclica papa de tumultibus in Polonia anno 1863 contra Imperium Russicum scripsit.
Moralia (Plutarchus)
Moralia (Graece ) sunt corpus operum eclecticorum a Plutarcho Chaeronensi saeculo II ineunte scriptorum, usque in aevum litterarum renascentium servatorum, et ab Henrico Stephano anno 1572 simul divulgatorum iuxta versionem Latinam. Quae collectio, eruditis perutilis, ex duodeoctoginta disputatiunculis constat, quae in quattuordecim libros divisae sunt.
Quae opera a recensoribus ulterioribus saepius reedita humanistas sicut Michaelem Montanum et scriptores renascentiae et illuminismi oblectaverunt et ad imitationem adduxerunt.
Iosephus Mengele
Finito secundo bello mundano in Brasiliam profugit neque umquam deprehendi potuit.
Wendell Meredith Stanley
Wendell Meredith Stanley (natus Ridgeville, Indiana die 16 Augusti 1904 – mortuus est Salmanticae die 15 Iunii 1971) fuit biochemicus et virorum peritus Americanus. Stanley anno 1946 una cum Iacobo Batcheller Sumner et Ioanne Howard Northrop Nobelianum Chemiae Praemium de studio crystallizationis enzymi proteinique virorum accepit.
Femur (discretiva)
Femur potest esse:
Gaius Cervonius Papus
Gaius Cervonius Papus (nescimus, quando natus mortuusve sit) senator Romanus tertio saeculo fuit. Anno 243 Gordiano III imperatore regnante consul ordinarius erat.
Academia Sinica
Academia Sinica (Sinice 中央研究院, Zhōngyāng Yánjiūyuàn) est scientiarum academia Taipeii in insula Formosa sita, quae anno 1928 condita est.
Maximus Jacob
Maximus Jacob (Coriosopiti natus familia Iudaica die 12 Iulii 1876; mortuus in castris carceralibus Drancy die 5 Martii 1944) fuit scriptor, criticus et scriptor progysmnasmatis et poeta et pictor modo symbolismo deinde cubismo, surrealismo et Dada Francicus. Et versos libros et poemata mysticos scripsit.
Gaius Lucilius
Gaius Lucilius, brevius Lucilius, fuit saturarum scriptor nobili genere natus, qui saeculo II a.C.n. vixit. Cursum honorum secutus est. Iuvenis circulo Scipionis interfuit et primus hexametris ad saturas scribendas usus est. Etiam Horatius, Persius, Iuvenalis in saturis hexametris tantum usi sunt. Triginta libros saturarum scripsit, quorum circa 1300 versus in fragmentis hodie servati sunt.
Bongrain
Bongrain est societas mercatoria Francica, anno 1956 condita, quae lacticinia et praecipue caseos fabricat. Nomen habet a conditore, Jean-Noël Bongrain, qui ab anno 1956 caseum Caprice des Dieux venditavit. Filius eius, nomine Alex Bongrain, hodie societati praeest. Anno 2007 Bongrain cum Sodiaal in societate nova Compagnie des Fromages et Riches Monts particeps facta est.
Yuan T. Lee
Yuan T. Lee (natus in Hsinchu die 19 Novembris 1936) est chemicus e Taivania. Lee anno 1986 una cum Dudley Roberto Herschbach et Ioanne Carolo Polanyi Nobelianum Chemiae Praemium accepit. Lee Academia Sinica praeses usque ad diem 19 Octobris 2006 fuerat.
Linguae Escimaicae
Linguae Escimaicae  ad familiam Escimaeo-Aleut pertinent a populo Escimaico usitatae. De continuo dialectorum aguntur diviso in sexdecim varietates, quae in quattuor magnos globos glomerantur:
Harum linguarum locutores circa 80 000 summant.
Index montium lunarium
Haec index montium lunarium aliquos montes lunares continet.
Paulus Broca
Paulus Broca (natus in Sainte-Foy-la-Grande die 28 Iunii 1824; Lutetiae mortuus die 9 Iulii 1880) fuit medicus, anatomus, et anthropologus Francicus. Qui fuit sodalis Academiae Medicorum Francicae et est unus e septuaginta duobus hominbus quos effigies Turris Eiffeliae commemorat.
Vita
Studiis medicinae perfectis, professor Lutetiae in valetudinario chirurgico factus est. Anno 1859 autem societatem anthropologicam Lutetiensem condidit, cui secretarius usque ad mortem erat. Anno 1867, laboratorium anthropologicum constituit, cui annum 1876 schola quaedam anthropologiae dedicata feliciter addita est.
Broca apparatus varios exasciatos et utilissimos excogitavit construxitque. Mensurae rationes accuratas in rebus anthropologicis et neuropsychologicis proponit, et calvarias hominum metiendas esse putavit. Coniunctiones inter intellectum et calvariarum magnitudinem indicabat, necnon locum in cerebro, qui loquelam edere facit, evidenter monstravit. Unde nodus cerebralis is pro eo nominatus est. Anno 1872 in cunis stabat sodalitati de scientiis promovendis Association française pour l'avancement des sciences. Insuper anno 1888 senator reipublicae Francicae creatus est.
Haec opera scripsit: De l'étranglement dans les hernies abdominales (1853, editio altera 1856); Des anévrismes et de leur traitement (1856); L'ethnologie de la France (1859); Etudes sur les animaux ressuscitants (1860); Recherches sur l'hybridité animale en général et sur l'hybridite humaineen particulier (1860); Sur les leporides ou métis du l'évre et de la lapine (1862); Instructions générales pour les recherches anthropologiques (1865, ed. secunda 1879); Traité des tumeurs (1865–1869, tomis duobus); Mémoires sur les caractères physiques de l'homme préhistorique (1869); Mémoires d'anthropologie (1871–83, tomus quattuor; tomus quintus: Mémoires sur le cerveau de l'homme et des primates, edidit Pozzi, 1888); Sur l'origine et la répartition de la langue basque (1875).
Una cum Bonamy et E. Beau emendavit opus Atlas d'anatomie descriptive du corps humain (1841–66, tomis quattuor cum tabulis CCLVII). Lutetiae in eius honorem anno 1887 monumentum erectum est, Chopin sculptore.
Iqaluit
Iqaluit (quondam Frobisher Bay) est urbs in insula Baffin ac caput Canadiensis territorii Nunavut. Secundum censum anni 2011, 6 699 in Iqaluit vivunt. Igitur Iqaluit est caput urbs Canadiense minimi numeri incolarum.
Condylus lateralis femoris
Condylus lateralis femoris (TA: A02.5.04.024) est pars ossis femoris, loco extremitatis distalis. Utroque latere ossis femoris bini condylus est, latere mediali condylus medialis femoris. Condylus lateralis momentum magnum coniunctionum ossa-tendines-musculi.
Ioannes Carolus Polanyi
Ioannes Carolus Polanyi (natus familia Iudaica oriunda e Hungaria Berolini die 23 Ianuarii 1929), philosophi  Michaelis Polanyi filius, est chemicus  Canadensis. Polanyi anno 1986 una cum Dudley Roberto Herschbach et Yuan T. Lee Nobelianum Chemiae Praemium accepit. Polanyi Regalis Societatis Londinii sodalis est, accurate in eam anno 1971 cooptatus est.
Vix dum a nobis
Vix dum a nobis  est encyclica epistula papae Pii XI episcopis Austriacis et Helveticis scripta et die die 7 Martii 1874 promulgata. In hac encyclica papa de difficultatibus Ecclesiae Catholica in Austria scripsit.
Ovum paschale
Olim temporibus paganis eiusmodi ova sicut lepus signum fertilitatis fuerunt.
Magstatt-le-Haut
Magstatt-le-Haut (Germanice  Obermagstatt) est commune Francicum 276 incolarum (anno 2012) praefecturae Rheni Superioris et ab anno 2021 Communitatis Europaeae Alsatiae in regione orientali olim Alsatia et a die 1 Ianuarii 2016 Alsatia Campania Arduenna et Lotharingia et nunc ex plebiscito Grand Est vocata.
Magstatt-le-Bas
Magstatt-le-Bas (Germanice  Niedermagstatt) est commune Francicum 481 incolarum (anno 2012) praefecturae Rheni Superioris et ab anno 2021 Communitatis Europaeae Alsatiae in regione orientali olim Alsatia et a die 1 Ianuarii 2016 Alsatia Campania Arduenna et Lotharingia et nunc ex plebiscito Grand Est vocata.
Iulius Triger
Iulius Triger (Jules Triger; natus in Mamers die 10 Martii 1801 natus; Lutetiae mortuus anno 1867) fuit machinator Francicus. Triger est unus septaginta duorum hominum quos Turris Eiffeliae effigies commemorat.
Carolus Brandt
Carolus Brandt  (natus die 8 Ianuarii 1904 in Mulhusia, Elisatia – supplicio affectus est die 2 Iunii 1948 in Landsberg am Lech) fuit medicus accurate chirurgia chirurgus Germanicus et Adolfi Hitler medicus fidus. Brandt inter dictaturam Nazistam etiam vir publicus et commissarius generalis sanitatis curae (Generalkommissar für das Sanitäts- und Gesundheitswesen) fuit et ergo magnam partem in euthanasiae propositum Nazistorum contra homines morbis laborantes habuit.
Optime noscitis (1854)
Optime noscitis  est encyclica epistula papae Pii IX episcopis et presbyteribus Hibernicis scripta et die 20 Martii 1854 promulgata. In hac encyclica papa de difficultatibus Ecclesiae Catholicae in Hibernia scripsit.
Manspach
Manspach (Germanice  Mansbach ) est commune Francicum 556 incolarum (anno 2012) praefecturae Rheni Superioris et ab anno 2021 Communitatis Europaeae Alsatiae in regione orientali olim Alsatia et a die 1 Ianuarii 2016 Alsatia Campania Arduenna et Lotharingia et nunc ex plebiscito Grand Est vocata.
Thylacoleo carnifex
Thylacoleo carnifex (binomen a Ricardo Owen anno 1859 datum) est species exstincta carnivorum marsupialium Australianorum. Fossilia huius animalis, marsupialium carnivorum omnium maximi, nonnullis locis in Australia a saeculo XIX medio reperta sunt. Anno 2002 cohaerentia speciminis iuvenis ossa in cavernis Naracoorte sub planitie Nullarbori latentibus inventa sunt.
Arteria poplitea
Arteria poplitea est vas sanguineum genus, et ibi arteriam femoralem prolongat. In parte cruris superiore arteria dividitur in duos ramos terminales, arterias tibiales et anteriorem et posteriorem.
Vena poplitea arteriae posterius reperitur. In fossa poplitea nervus tibialis iuxta arteriam locatus est.
Femur (membrum inferius)
Femur est pars superior membri inferioris. In hominibus structurae femoris momentum maximum locomotionis habent.
Reinhardus Klimmt
Reinhardus (vulgo: Reinhard) Klimmt (natus Berolini 16 Augusti 1942) est politicus Germaniae et sodalis Socialis Democraticae Factionis Germaniae (SPD).
Cursus honorum
Klimmt ab anno 1964 sodalis SPD est. Anno 1975 primo legatus senatus terrae Saraviae elctus est. 1979 praeses vicarius legatorum SPD, anno 1985 praeses legatorum creatus est. Annis ab 1996 ad 2000 praeses suae factionis in Saravia fuit. Cum Anscharius Lafontaine (SPD), praeses ministrorum Saraviae anno 1998 Administer Foederalis Aerarii Publici nominatus est, Klimmt 9 Novembris praeses ministrorum faciebatur. Sed electionem anni 1999 SPD perdidit atque idcirco Petrus Müller (CDU) 29 Septembris eius successor creatus est. Eodem die Gerhardus Schröder (SPD) eum successorem Francisci Müntefering administrum foederalem commeatus et aedificiorum nominavit. Hunc honorum non diutius quam ad 16 Novembris 2000 tenuit. Tum a magistratu recedere coactus est, quod collegio pedilusororum Saravipontis pecuniam mutuam conciliaret, quamquam haec societas diruta erat.
Ioannes Franciscus Cail
Ioannes Franciscus Cail  (natus in Chef-Boutonne die 8 Februarii 1804 natus; mortuus iuxta Ruffec die 22 Maii 1871) fuit machinator Francicus. Cail est unus septaginta duorum hominum quos effigies Turris Eiffeliae commemorat.
Caspar Gustavus Coriolis
Caspar Gustavus Coriolis (Lutetiae die 21 Maii 1792 natus; ibidem mortuus die 19 Septembris 1843) fuit mathematicus et machinator Francicus. Coriolis fuit sodalis Academiae Scientiarum Francicae et est unus septuaginta duorum hominum, quos inscriptiones in turri Eiffelia affixae commemorant.
Nexus internus
Vis Coriolis
Metallum nigrum
Black metal (Anglice, 'metallum nigrum') est subgenus musicae ut dicitur metallicae. In Norvegia, maxime septentrionali civitate Scandinaviae, creatum est et primum ex subtypis musicae metallicae in sese philosophicam rationem sumpsit. In nomine Metalli Nigri multa scelera in Norvegia et in Scandinavia facta sunt.
Historia et philosophia
In philosophia metalli nigri sunt elementa a nonnullis misanthropica putata, praecipue Nihilismi, Satanismi, et Paganismi. In Norvegia primi greges metalli nigri Mayhem, Immortal, Emperor, et Burzum fuerunt. Burzum est grex cuius fundator fuit Varg Vikernes; ille valde famosus fit quod necavit Euronymum (alias Øystein Aarseth), qui chitaram electricam in grege Mayhem sonaverat. Hoc ob scelus Vikernes in carcere nunc est. Praeter haec in Norvegia et in Finnia sunt qui in nomine Vikernensis persequebantur greges Power saepe etiam homosexuales.
Musica
In musica metalli nigri voces ita ferae sunt ut harmoniam non adsequantur. Greges metalli nigri de antiqua religione pagana septentrionali, de rebus antichristianis, etiam de Nazismo canunt.
Aulus Persius Flaccus
Aulus Persius Flaccus seu brevi Persius, poëta Romanus, natus est die 4 Decembris anno 34 Volaterris, in oppido Etruriae. Duodecim aut tredecim annos natus Romam missus est ut in litterarum studium incumberet, ibique Annaeo Cornuto philosopho Stoico occurrit. Sex saturas (Saturae ) scripsit.
Die 24 Novembris 62 mortuus est vitio stomachi, nondum undetricesimum annum agens.
Malmerspach
Malmerspach est commune Francicum 522 incolarum (anno 2012) praefecturae Rheni Superioris et ab anno 2021 Communitatis Europaeae Alsatiae in regione orientali olim Alsatia et a die 1 Ianuarii 2016 Alsatia Campania Arduenna et Lotharingia et nunc ex plebiscito Grand Est vocata.
Administer Foederalis Collaborationis Oeconomicae
Administer Foederalis Collaborationis Oeconomicae in Germania auxilium populis egentioribus praebendum administrat. Hoc administerii praepositi adhuc hi fuerunt:
Seminaria
Seminaria (alia nomina: Taurianum, Seminarium) (Italiane: Seminara) est oppidum Italiae et municipium, circiter 2 830 incolarum, in Regione Bruttio et in Urbe metropolitana Regina situm. Incolae Seminarienses appellantur.
Fractiones
Bosco, Crofala, Scattarreggia, Testa dell'Acqua, Zimbario.
Mertzen
Mertzen (Germanice Merzen) est commune Francicum 222 incolarum (anno 2012) praefecturae Rheni Superioris et ab anno 2021 Communitatis Europaeae Alsatiae in regione orientali olim Alsatia et a die 1 Ianuarii 2016 Alsatia Campania Arduenna et Lotharingia et nunc ex plebiscito Grand Est vocata.
Henricus Giffard
Henricus Giffard (Lutetiae die 8 Ianuarii 1825 natus; morbo oculorum lumine privatus mortem sibi conscivit mense Aprili 1882) fuit machinator et inventor Francicus. Giffard inter septuaginta duos homines in effigie turris Eiffeliae commemoratur.
Meyenheim
Meyenheim (Germanice Meienheim, Latine Meyenheimium et nonnumquam Meyenhemium ) est commune Francicum 1'830 incolarum (anno 2019) praefecturae Rheni Superioris et ab anno 2021 Communitatis Europaeae Alsatiae in regione orientali olim Alsatia et a die 1 Ianuarii 2016 Alsatia Campania Arduenna et Lotharingia et nunc ex plebiscito Grand Est vocata.
Tiberius Pollenius Armenius Peregrinus
Tiberius Pollenius Armenius Peregrinus (nescimus, quo anno natus mortuusve sit) senator Romanus nobilissima e familia Italica fuit. Ut aliqui putant, filius Lucii Armenii Peregrini erat, qui anno 213 praetor et frater Arvalis fuit. Pollenus Auspex, qui Commodo imperatore regnante consulatum suffectum administravit, eum adoptavit. Armenius Titianus, frater Arvalis anno 240 frater eius fuit. Filiam unam habuit, Polleniam Honoratam. Ante consulatum ordinarium, quem anno 244 gessit, iam proconsul Lyciae et Pamphyliae vel postea Asiae fuit.
Conservatorium Parisiense
Conservatorium Parisiense seu vulgo Conservatoire de Paris est collegium musicae Lutetiae die 3 Augusti 1795 conditum sed annis 1990/1991 novo aedificio novaque lege constitutum, nomine pleno hodierno Conservatoire national supérieur de musique et de danse de Paris.
Motus Puerorum Exploratorum
Motus Puerorum Exploratorum est iuvenalis sodalitas per terrarum orbem diffusa ac motus paedagogicus, qui anno 1907 in Anglia a Roberto Baden-Powell constitutus est.
Septem sapientium convivium
Septem sapientium convivium (Graece ) est opus Plutarcho attributum, recentius in serie Moralium comprehensa, quae formam habet dialogi iuxta cenam habiti. Personae dialogi principales sunt philosophi antiquissimi qui inter "septem sapientes" enumerati sunt, scilicet Thales, Solon, Chilon, Pittacus, Bias Prienensis, Cleobulus, Periander; etiam loquuntur Niloxenus, Anacharsis, Eumetis, Alexidemus, Aesopus, Ardalus, Cleodemus, Mnesiphilus, Chersias, Gorgias. Dialogus externus inter Dioclem et Nicarchum habetur.
Motus Puerorum Exploratorum
Motus Puellarum Ducum ac Puellarum Exploratricum est muliebris motus speculatorius Motui Puerorum Exploratorum comparabilis.
Michelbach-le-Haut
Michelbach-le-Haut (Germanice Obermichelbach) est commune Francicum 587 incolarum (anno 2012) praefecturae Rheni Superioris et ab anno 2021 Communitatis Europaeae Alsatiae in regione orientali olim Alsatia et a die 1 Ianuarii 2016 Alsatia Campania Arduenna et Lotharingia et nunc ex plebiscito Grand Est vocata.
Aeliseus Maria Coroli
Eliseu Maria Coroli (natus die 22 Ianuarii 1900 Castri Novi Vallis Tidoni, in provincia Placentiae (Italia), Italice: Castelnovo Val Tidone - obiit 29 Iulii 1982 Bragantia Parae), fuit presbyter Barnabitarum et prior praelatus Dioeceseos Guamae.
Anno 1979 praelatura facta est dioeceseos, et anno 1981 facta est nova dioceseos Bragantiae Parae.
Conditor Valetudinarii Sancti Antoni Mariae Zaccariae fuit.
Sententia apostolica eius
FILIOLIS PAX ET GAUDIUM
Mordua
Mordua sive Morduvae, seu Morduini vel Morduates, est nomen, quo duae gentes Finno-Ugricae, Erzia et Moxel (ut plurimum in re publica Mordovia Foederationis Russicae habitantes), commune appellantur. Linguis Morduinicis loquuntur.
Fulvius Aemilianus
Fulvius Aemilianus (nescimus, quando natus mortuusve sit) fuit senator Romanus ex Italia tertio saeculo. Pater eius Lucius Fulvius Gavius Numisius Petronius Aemilianus anno 206 consul ordinarius erat, frater Lucius Fulvius Gavius Numisius Aemilianus consul anno 249. Ipse anno 244 consulatum ordinarium gessit.
Paulus Ziemiak
Paulus (Germanice Paul) Ziemiak (natus die 6 Septembris 1985 Stettini nomine Paweł Ziemiak ) rerum politicarum peritus Germanicus e Polonica gente factionis Christianae Demcocraticae (CDU) est.
Iuventus et munus
Ziemiak anno 1988 cum parentibus in Germaniam venit. Ibi scholam frequentavit et testimonium maturitatis accepit. Apud universitates Monasteriensem et Osnabrugensem iurisprudentiae studebat neque autem primam probationem adeptus est.
Ludovicus Vicat
Ludovicus Vicat (Niverni die 31 Martii 1786 natus; Gratianopoli mortuus die 10 Aprilis 1861) fuit machinator Francicus notus quia caementum perfecit. Ludovicus Vicat est unus septaginta duorum hominum quos effigies Turris Eiffeliae commemorat.
Iacobus Iosephus Ebelmen
Iacobus Iosephus Ebelmen (natus in Baume-les-Dames die 10 Iulii 1814; mortuus Separae die 31 Martii 1852) fuit chemicus Francicus, unus ex septuaginta duobus homines quos effigies Turris Eiffeliae commemorat.
Praedium Equorum Extremo Die Liberatorum
Historia et Missio
Anno 1989, Praedium Equorum Extremo Die Liberatorum in Woodbino, Terrae Mariae a Kathleen Howe conditus est ut equos abusos aut neglectos restitueret. Hic fundus quaestui non institutus est. Conditus est postquam Kathy equum adoptavit qui a prioribus dominis relictus erat. Kathy tam cupidam liberandorum abusorum equorum sensit ut suam domum illis equis quibus opus erat aperiret. Anno 2013, Kathy Howe fundum reliquit quod cum morbo Alzheimer aegrotavisset. Successorem cum sua manu legit antequam se a negotio fundi removeret. Successor, Ochoa, cum fundo se coniunxit dum suam rem quae quaestui institutura fuit, incipere conatur.
Hodie Ochoa administrat Praedium Equorum Extremo Die Liberatorum, qui circum centum et quinquaginta equos quotannis protegit. Quisque equus perspicitur et exercetur ut adoptetur. Ochoa et alii in fundo sperant fore ut quisque equus domum bonam eat. Si quis volut ut equum adoptaturus sit, formam in interrete explere debent. Quod equi ex maledicis rebus saepe eveniunt, adoptio est et longa et multiplex. Tibi equitare antequam emis licet ut emptor cum tuo equo satisfaciaris.
Futurum Consilium
Occasiones
Praedium Equorum Extremo Die Liberatorum hortatur ut virique pueri horreo iuvent cum volunt. Non modum voluntarios hortantur sed etiam itinera hortei offerunt, quae inter tertiam horam diei et decimam horam diei cottidie fit. Si mercedes singulis mensibus persolves, tibi equitare equos licet. Solum rogant te quidque equum equitare ut si id esset tuum.
Michelbach-le-Bas
Michelbach-le-Bas (Germanice Niedermichelbach) est commune Francicum 708 incolarum (anno 2012) praefecturae Rheni Superioris et ab anno 2021 Communitatis Europaeae Alsatiae in regione orientali olim Alsatia et a die 1 Ianuarii 2016 Alsatia Campania Arduenna et Lotharingia et nunc ex plebiscito Grand Est vocata.
Carolus Sturm
Iacobus Carolus Franciscus Sturm  (Genavae familia oriunda e Germania die 29 Septembris 1803 natus; Lutetiae mortuus die 15 Decembris 1855) fuit mathematicus Francicus. Sturm fuit sodalis Academiae Scientiarum Francicae in qua anno 1836 cooptatus est, Legionis Honoris in ista anno 1838 et Regalis Societatis Londiniensis in ista anno 1840 cooptatus est. Praeterea Sturm est unus septaginta duorum hominum quos effigies Turris Eiffeliae commemorat.
Faianum (discretiva)
Faianum potest:
Ioannes Greenleaf Whittier
Ioannes Greenleaf Whittier (1807–1892), Tremebundus (Anglice: Quaker) Americanus, fuit potens editor, poeta, et dissolutionis servitutis in Civitatibus Foederatis suasor. Ut fieri solet, numeratur inter Poetas Foci.
Iuventus et labor
Ioannes Greenleaf Whittier natus est filius Ioannis et Abigail (Hussey) Whittier apud eorum domum prope Haverhill Massachusettae die 17 Decembris 1807 (Wagenknecht 1967:3). Apud fundum adolevit in domicilio cum parentibus, fratre, duabus sororibus, matertera, patruo, et multis hospitibus agricolisque conductis. Fundus autem vix fuit quaestuosus. Whittier puer se cognovit esse coloribus caecum cum fraga matura a fragis immatura distinguere non potuit (Wagenknecht 1967:18). Quamquam ei solum fuit educationem levem, pertinaciter legit, et praecipue in patris sex libros de Tremitorismo inquisivit, donec eorum dogmata—quae humanitarianismum, misericordiam, et actionem socialem vehementius dixerunt—facta sunt fundamenta suae fidei.
"The Exile's Departure," eius poema primum, ad diurnum Free Press in Newburyport Massachusettae a sorore sine concessu missum est, quod Gulielmus Lloyd Garrison, editor, die 8 Iunii 1826 divulgavit (Wagenknecht 1967:5).
Abolitionista
Anno 1832, Whittier ad rempublican accedere conatus est, sed in comitiis Congressionalibus victo, impetum timiditatis passus est et domum rediit, aetate suae viginti quinque. Anno 1833, eius vita aliter cecidit: litteras dare et accipere cum Gulielmo Lloyd Garrison iterum coeptus est, qui ut abolitionista fieret ei suasit. Eodem anno, Whittier Justice and Expediency, libellum contra servitutem, divulgavit (Wagenknecht 1967:13), et inde viginti vitae annos ad causam abolitionistam dedicavit. Unus ex conditoribus Americanae Contra Servitutem Societatis, signavit Declarationem Contra Servitutem anni 1833—quod ipse saepe habuit gravissimum suae vitae factum. Anno 1845, coeptus est scribere libellum The Black Man ('Hominem Nigrum'), quod narratiunculam Ioannis Fountain commemoravit, nigri liberi qui, servis fugientibus adiutis, in carcerem in Virginia coniectus erat; Fountain liberatus acroasis fecit, et ad Whittier gratias pro narratiuncula egit (Laurie 2005: 77).
Quaestiones convivales
Quaestiones convivales (Graece ) sunt opus in novem libros quaestionesque nonaginta divisum, a Plutarcho saeculo II ineunte scriptum, Sosio Senecione dicatum et temporibus recentioribus in serie operum "moralium" comprehensum. Formam dialogorum habet, qui dialogi inter cenas apud Plutarchum ipsum (Chaeroneae incolam) evolvere dicuntur. Quaestiones nonaginta quinque in hoc opere comprehensi sunt (in novem libros distributa) e quibus quaestionum novem tituli tantum servantur, textu deperdito.
Ioannes Greenleaf Whittier
Abolitionista
Whittier produxit duas congeries poematum contra servitutem: Poems Written during the Progress of the Abolition Question in the United States, between 1830 and 1838 et Voices of Freedom (1846). Elector in comitiis praesidentialibus anni 1860 et anni 1864 Abrahamo Lincoln bis suffragatus est (Wagenknecht 1967: 8).
Quaestiones convivales
Collocutores sunt Plutarchus, Plutarchi pater, Lamprias Plutarchi avus, Lamprias Plutarchi frater, Autobulus aliique Plutarchi filii, Sosius Senecio, Alexander, Ammonius, Apollonides, Apollophanes, Aristaenetus, Aristio, Aristo, Aristodemus, Athryitus, Boëthus, Caesernius, Callistratus, Caphisias, Cleomenes, Crato, Diogenianus, Dionysius, Empedocles, Erato, Eustrophus, Euthydemus, Favorinus, Firmus, Gaius, Glaucias, Hagias, Hermias, Herodes, Hylas, Lucanius, Lucius, Lysimachus, Marcion, Marcus, Maximus, Menecrates, Menephilus, Mestrius Florus, Milo, Moeragenes, Moschion, Nestor, Niger, Olympichus, Patrocleas, Philinus, Philippus, Philo, Philopappus, Polycrates, Praxiteles, Protogenes, Satyrus, Sextius Sulla, Soclarus, Sosicles Coronensis, Sospis, Symmachus, Themistocles, Theo, Theonis filii, Thrasybulus, Thrasyllus, Timon, Trypho, Tyndares, Xenocles, Zopyrio, Zopyrus, alii sine nomine.
Ioannes Greenleaf Whittier
Senectus
Liber Snow-Bound, unum ex eius perennibus operibus, anno 1866 divulgatum est; prima editio pro Whittier fere $10,000 meruit (Wagenknecht 1967:7). Anno 1867, Whittier a Iacobo Thomas Fields tesseram obtinuit acroasis Caroli Dickens per eius peregrinationem Civitatum Foederatarum. Post eventum, Whittier litteras scripsit in quibus suam experientiam descripsit:
Quaestiones convivales
Index librorum et quaestionum
Opera Plutarchi "moralia" secundum paginas editionis Stephani (1572) communiter citantur; paginae igitur respectivae iuxta quemque titulum in hac enumeratione indicantur. Tituli Latini ex editione bilingui Theod. Doehner (1856; vide nexus externos) sumuntur.
Ioannes Greenleaf Whittier
Senectus
Ultimos suae vitae annos, ab 1876 ad 1892, Whittier hieme habitabat in Oak Knoll, domu consobrinorum in Danvers Massachusettae (Ehrlich & Carruth 1982:46). Ipse mortuus est die 7 Septembris 1892, in familia amici in Hampton Falls Novae Hantescirae (Wagenknecht 1967:9), et corpus sepultum est in Amesbury.
Iacobus Parsons (Harpasticus)
Iacobus Parsons, vulgo Jim Parsons sed nomine expleto Michael Iacobus Parsons (natus 13 Martii anno 1943 in comitatu Oxoniense), est Anglicus harpasticus emeritus, qui acie secunda ludebat, primum pro turma Nomadum Oxoniensium decennio circum annum 1960. Tunc anno 1968 ad turmam nationis Anglicae vocatus est, cum qua in Certamine 5 Nationum ludebat. Parsons est unicus lusor ex turma Oxoniensi qui dignitatem turmae nationis habet. In ludo autem ultimo, laesionem suscepit, et turmam Anglicam deseruit.
Ioannes Greenleaf Whittier
Poesis
Primi Whittier libri fuerunt Legends of New England (1831) et poema Moll Pitcher (1832). Anno 1833, "The Song of the Vermonters, 1779" divulgavit, carmen quod incerto auctori vulgatum in The New England Magazine inseruit. Poema Ethano Allen paene sexaginta annos falso tributum est. Anno 1838, turba eius tabularium in Aula Pennsylvaniana Philadelphiae in sede contra servitutem incendit (Sieczkiewicz 2007). Whittier hodie memoria custoditus est ob poema patriae amantem "Barbara Frietchie," librum Snow-Bound, et nonnulla poemata in hymnos conversa. Aliud opus late nota est "Dear Lord and Father of Mankind," pars poematis "The Brewing of Soma." Poeticum scripsit librum contra servitutem, Poems Written during the Progress of the Abolition Question. Sua fides religiosa inlustrata est in hymno qui sic incipit:
Quaestiones convivales
Index librorum et quaestionum
Liber I Liber II Liber III Liber IV Liber V Liber VI Liber VII Liber VIII Liber IX
Ioannes Greenleaf Whittier
Poesis
Ea etiam videtur in poemate "To Rönge," pro Ioanne Rönge, persona religiosa in Germania et duce seditionis ibi anni 1848:
Iudicium litteratum
Nathaniel Hawthorne librum Whittier Literary Recreations and Miscellanies (1854) sic detrectavit: "Liber Whittier est nugae ieiunae! Hominem amo, sed nullam existimationem bonam habeo, vel eius poeticae vel eius solutae orationis" (Woodwell 1985:252). Editori autem Georgio Ripley, eius poetica fuit iucunda, cum "lauto versificationis motu, amplitudine imaginum, fluxu maestitiae mollis et seriae, fiducia hilari," et "animo puro et honesto" (Crowe 1967:247). Edwinus Percy Whipple, criticus Bostoniae, ethicam moralemque Whittier vocem animadvertit, cum sincero animi motu mixto: "Hoc volumen ultimum legens, sentio quasi animus in aqua sancta abluerat" (Woodwell 1985:443–444).
Receptio hodierna
Praedium familiae Whittier, Fundus Ioannis Greenleaf Whittier appellatus, vel "Locus Natalitionis Whittier," nunc habetur situs historicus, populo apertus (Ehrlich & Carruth 1982:50). Domicilium in Amesbury, ubi quinquaginta sex annos habitavit, nunc Domus Ioannis Greenleaf Whittier appellatus, etiam populo aperitur. Pro Whittier nominantur multa aedificia et loci in Haverhill, inter eos J. G. Whittier Middle School, Greenleaf Elementary, et Whittier Regional Vocational Technical High School.
Opera praecipua
thumb|[[Domus Ioannes Greenleaf Whittier in Amesbury Massachusettae]]
Eugenius Belgrand
Eugenius Belgrand  (natus in Ervy-le-Châtel die 23 Aprilis 1810; Lutetiae mortuus die 8 Aprilis 1878) fuit machinator Francicus. Belgrand fuit sodalis Academiae Scientiarum Francicae et est unus septaginta duorum hominum quos effigies Turris Eiffeliae commemorat.
Theodericus Niebel
Theodericus (vulgo: Dirk) Niebel (natus 29 Martii 1963 Hamburgi) vir publicus Theodiscus et sodalis Factionis Democraticae Liberalis Germaniae est.
Iuventus et munus
Post scholam finitam Niebel anno 1983 miles et postea Succenturio maior factus est et nunc centurio veteranus est. Ab anno 1991 in universitate exercitus Theodisci Manhemii administrationi studebat et diploma accepit. Annis 1993 - 1998 oppido Sinsheim apud Heidelbergam conciliator laboris laboravit.
Cursus honorum
Niebel ab anno 1977 sodalis Unionis Iuvenilis et 1979 etiam CDU fuit, sed anno 1981 eas reliquit et anno 1990 sodalis FDP factus est. Anno 1998 Niebel in Dietam Foederalem electus est et ad annum 2013 mansit. Annis 2005 - 2009 Niebel secretarius generalis FDP fuit. Post electionem anni 2009 Niebel 28 Octobris ab Angela Merkel (CDU) Administer Foederalis Collaborationis Oeconomicae nominatus est. Nonnulli homines quam ob rem mirati sunt, quod Niebel et factio sua semper dixerant hoc administerium esse inutile et itaque tollendum. Anno 2013 autem noniam legatus electus est, quod factio FDP minus quam 5 per centum suffragiorum acceperat.
Iosephus Bavonese
Iosephus, vulgo Joe Bavonese (in oppido Wayne Novae Caesareae die 19 Martii 1954 natus) est psychotherapeuta et scriptor Americanus, qui aegrotis externis societatem psychotherapianam apud Relationship Institute in Royal Oak in Michigania ducit et acroases assidue facit. Qui anno 2004 cum Mel Restum condidit Uncommon Practices, societatem quae psychotherapeutas in eorum negotiis melioribus factis iuvat.
Gradum philosophiae doctoris in psychologia officinali apud California Institute of Integral Studies adeptus est. Psychologus et consiliarius laboravit pro General Motors, et fuit director officinalis apud Outpatient Mental Health and Substance Abuse Services pro Medical Center Psychiatric Associates in Warren in Michigania. Professor additus docuit in Collegio Graduato Insituti Unionis, et professoribus extramuralibus consilium dedit in programma graduata apud Universitatem Norwich in Monte Viridi. Americanae Psychologorum Societatis est socius.<!--
In his therapeutic practice, he uses an array of techniques, including Gestalt therapy, mindfulness meditation, and rapid symptom-relief methods, such as Emotional Freedom Technique.
Ex 1988, multas acroases habuit de rebus coniuntionum, self-esteem, stress management, weight loss, et rationibus psychotherapiae et hypnotherapiae. He has been a marketing consultant to psychotherapy practices since 1996. His work with relationship issues has been featured in Time, the New York Post, the Detroit News, the Detroit Free Press, WXYZ-TV (ABC Detroit affiliate), WDIV-TV (NBC Detroit affiliate), WJR-AM radio, and elsewhere.
His wife, Shirley Bavonese, A.C.S.W., graduated B.Ed. with honors from Wayne State University and earned an MSW in social work from the University of Michigan. A Certified Social Worker and Licensed Marriage and Family Therapist, she worked for seven years at Key Psychological Services as an outpatient psychotherapist. She has been featured on numerous radio and television programs speaking on relationship issues and women's issues. In 1992, Joe and Shirley Bavonese founded the Relationship Institute, where Joe works with individuals and couples on relationship issues, res virorum, depressio, anxietsd, and the integration of psychological and spiritual issues in creating a balanced life, and Shirley works with individuals and couples on relationship issues, women's issues, and self-esteem issues, and on problems in balancing work and family life.
Iosepho et Shirley Bavonese, uxori, sunt tres liberi.
Nexus externi
Joe Bavonese
Lucius Annaeus Cornutus
Lucius Annaeus Cornutus (floruit primo saeculo p.C.n.) fuit philosophus stoicus tempore Neronis imperatoris florens, qui, etsi ex Lepti Magna oriundus, maximam vitae partem Romae egit. Magister et amicus Persii et Lucani fuit, opera Latine et Graece scripsit. Exstat ex operibus Cornuti liber brevis Graece scriptus de elementis mythologiae Graecae Stoica doctrina tinctus. Cornutus una cum Caesio Basso post mortem Lucani carmen eius de Bello Civili edidit.
Anno 66 aut 68 a Nerone expulsus est, quod eius conamen historiam Romanam versibus heroicis describere illuserat (Cassius Dio 62,29); postea nihil de eo relatum est.
Carolus de Coulomb
Carolus de Coulomb  (Engolismae die 14 Iunii 1736 natus; Lutetiae mortuus die 23 Augusti 1806) fuit miles, physicus et machinator Francicus. De Coulomb fuit sodalis Academiae Scientiarum Francicae et est unus septaginta duorum hominum quos effigies Turris Eiffeliae commemorat.
Castrum Forcolae
Castrum Forcolae vel Forcolae (Italiane: Forcoli) est vicus Italiae in municipio Palariae circiter 1 500 incolarum, in provincia Pisana, in Valle Hera et in Tuscia Regione. Incolae Castri Forcolae Forcolenses appellantur. Castrum Forcolae maximus vicus in municipio.
Vallis Masonis
Vallis Masonis, vel Vallis Mazonis vel etiam Masopolis (Francogallice Masevaux; Theodisce Masmünster; Alsatice Màsmìnschter), fuit commune Francicum 3334 incolarum (anno 2012) praefecturae Rheni Superioris et ex anno 2021 Communitatis Europaeae Alsatiae in regione orientali olim Alsatia et a die 1 Ianuarii 2016 Alsatia Campania Arduenna et Lotharingia et nunc ex plebiscito Grand Est vocata. Incolae Masopolitani dicuntur (nonnumquam etiam Masonopolitani).
Administratio
Anno 2016 Vallis Masonis cum vicino communi Niederbruck coaluit. Nunc est commune delegatum novi communis Masevaux-Niederbruck. Quod caput cantonis 'Masevaux-Niederbruck' in Thannensi circumdario remanet.
Historia
Ad vallis introitum propter rivum Doller vicus Vallis Masonis circa monasterium anno 720 secundum fabulam a duce Masone conditum crevit cuius filius narrabatur infelici casu in Doller incidisse et ibi sepultus esse. Fuit Sancto Leodegario dicata abbatia nobilium canonissarum quae Sancti Benedicti regulam sequebantur. Nono saeculo agros et domos usque ad Mulhusiam late possidebant. Comites vero de Ferrette atque post eos Habsburgi qui patrocinio suo abbatiam illam tueri debebant paulatim multa iura sibi extorserunt. Ita usque ad Magnas Res Novas multae lites et iudicia inter abbatissam, dominos municipiumque memorantur.
Lacus Aestatis
Lacus Aestatis est regio duorum marium lunarium parvorum prope occidentalem Lunae limbum sita. Selenographica huius regionis coordinata sunt 15.0° S, 69.0° W, et superficies intra diametrum 90 chiliometra patet. Lacui est area geometrica circa mille chiliometra quadrata.
Boreoccidentalis huius regionis pars ad orientem-meridiorientem versus crateris Roccae sita est, et omnis intra marginem crateris satellitis Rocca A continetur. Alia pars, ad meridiorientem patens, in praelongo loco enorme consistit, qui plerumque ad partem cardinalem tendit. Apex australis iacet circa unum crateris diametrum ad boreoccidentalem versus Crüger, crateris inundati.
Canto
Canto  est nomen recentis Latinitatis divisionem administrativam significans, exempli gratia pagum Helveticam, indicans.
Et aliae civitates cantones ut divisiones administrativas habent sicut Francia, Belgia, Bolivia, Aequatoria, Salvatoria, Bosnia et Herzegovina et olim Borussia.
Nomen a verbo Latino cantus (-i) primo "curvatura rotae", deinde "angulus" sive "circulus" valens deductum est.
Harpers' Latin Dictionary
Harpers' Latin Dictionary, sive A (New) Latin Dictionary, saepe ob nomina auctorum Lewis et Short appellatum, est lexicon linguae Latinae definitionibus Anglicis praeditum. Anno 1879 ab Harper and Brothers Novi Eboraci et ab Oxford University Press Oxoniae divulgatum, saepe reimpressum est. Charlton Thomas Lewis et Carolus Short versionem Anglicam correctam et auctam lexici Latino-Theodisci Gulielmi Freund paraverant, qui ipse lexicis Immanuelis Scheller et Aegidii Forcellini usus est.
Ioannes Mortimer
Ioannes Clifford Mortimer (natus Londinii die 21 Aprilis 1923 – mortuus est die 16 Ianuarii 2009 in Turville Heath prope Henley-on-Thames ) fuit causidicus et scriptor Anglicus. Persona clara mythistoriarum eius est Horatius Rumpole (Anglice Horace Rumpole). Ioannes Mortimer fuit actricis Aemiliae Mortimer pater.
Carolus Stephanus Ludovicus Camus
Carolus Stephanus Ludovicus Camus  (natus in Crécy-en-Brie die 23 Augusti 1699 natus; Lutetiae mortuus die 2 Februarii 1768) fuit astronomus et mathematicus Francicus. Camus fuit sodalis Academiae Scientiarum Francicae et et Regalis Societatis Londiniensis.
Libraria
Libraria, sive taberna libraria , sive bibliopolium est taberna in qua libri prostant. Librariae a bibliothecis discrepant quod propositum eorum est specialiter libros venum dare, nec libros conservare et mutuare. Quamquam bibliothecae igitur saepe solum singulum exemplum cuiusdam libri habent, librariae specialiter multa exempla praebent.
Librariarum magnitudines possunt multo discrepare. Librariae possunt esse aut sui iuris aut partes librariarum catenae. Sunt tabernae parvae vel scrutariae cum pauciore quam mille librorum et magnae librariarum catenae multis cum millionibus.
Eporedorix
Eporedorix fuit unus e quattor ducibus Gallicis extra vallis in obsidione Alesiae ab Iulio Caesare anno 52 a.C.n.
Eporedorix erat adulescens nobilissimae familiae Aeduanae. Ignoti sunt eius anni natus mortisque, sed Caesar dicit eum adulescentem esse anno 52 a.C.n. Non dicit autem utrum superesse an perire in proelio Alesiae.
Cum Caesare Pugnavit
Eporedorix Caesari edocuit de consilio perfido Litavicci Aeduani. Nam Litaviccus aliis Aeduis fallaciter dixit Eporidorigem et Viridomarum interfectos esse a Romanis. Deceptione autem cognito, Aedui Litaviccum Caesari tradere voluerunt, sed Litaviccus effugerat.
Proelio Gergoviensi commisso, cum milites Romani oppremerentur, Eporedorix equitatum Aeduanum duxit ad Romanos servandos. Caesar autem Eporedorigem consilium proditionis facere cum Litavicco recte suspiciebat.
Contra Caesarem pugnavit
Eporedorix, se Gallos Romanos superare posse aestimans, cum Vercingetorige coniunxit, qui Gallos contra Caesarem ducebat. Galli Vercingetorigem imperatorem totius exercitus creaverunt. Eporedorix Aeduos principatum retinere volebat, sed eo submisit. Eporedorix dux militum cum Commio Atrebati et Viridomaro Aeduano et Vercassivellauno Arverno delegatus est.
Caesar non narrat nec quae Eporidorix fecerit in proelio Alesiae neque utrum superfuerit.
Nexus externi
Alesia, museum urbis
Mittelwihr
Mittelwihr (Germanice Mittelweier) est commune Francicum 831 incolarum (anno 2012) praefecturae Rheni Superioris et ab anno 2021 Communitatis Europaeae Alsatiae in regione orientali olim Alsatia et a die 1 Ianuarii 2016 Alsatia Campania Arduenna et Lotharingia et nunc ex plebiscito Grand Est vocata.
Malleae
Aedificia egregia
et cetera.
Gulielmus Adolphus Bouguereau
Gulielmus Adolphus Bouguereau (natus 30 Novembris 1825, mortuus 19 Augusti 1905) fuit pictor Francicus.
Marlon Brando
Marlon Brando Iunior fuit histrio Americanus. Multa praemia accepit, inter quae duo praemia Academiae (annis 1955 et 1973) ut actor optimus.
Mittlach
Mittlach est commune Francicum 339 incolarum (anno 2012) praefecturae Rheni Superioris et ab anno 2021 Communitatis Europaeae Alsatiae in regione orientali olim Alsatia et a die 1 Ianuarii 2016 Alsatia Campania Arduenna et Lotharingia et nunc ex plebiscito Grand Est vocata.